AaB 89'ers har ambitioner om at nå årets semifinaler i den bedste danske række i amerikansk fodbold. For at nå den målsætning, var holdet nødt til at vinde over Esbjerg Hurricanes, da de to hold tørnede sammen søndag eftermiddag.

AaB 89ers spillede søndag en af sæsonens mest betydningsfulde kampe. - Den er meget vigtig, for hvis vi vinder den her kamp, er vi meget tæt på at sikre os en slutspilsplads. Men taber vi, skal vi have et rigtig godt efterår for at nå slutspillet, siger træner Daniel Lassen AaB 89'ers ligger lige nu nummer 3 i den ene afdeling af landets bedste football-række. Kan holdet bevare den plads, betyder det en plads i slutspillet. Dagens modstandere fra Esbjerg er nærmeste udfordrer til 89'ers. - Målsætningen for i år har været en semifinaleplads, og for at komme dertil skal vi først og fremmest i slutspillet, og så vinde en kamp der, så er vi i semifinalen. Det er også realistisk, men så skal vi vinde en dag som i dag, siger træneren. Det blev dog aldrig noget problem. 89ers var modstanderne overlegne, og vandt kampen med hele 49-0